cyanic-selkie/wikianc huggingface dataset:
Βαμπέτα
Ποδοσφαιρική Καριέρα
Ο Βαμπέτα ξεκίνησε την καριέρα του στο Σαλβαντόρ, με την τοπική Βιτόρια, ενώ αργότερα μετέβη στην Ευρώπη για να αγωνιστεί με τα χρώματα της ΠΣΦ Αϊντχόφεν, η οποία τον απέκτησε μαζί με τον Ρονάλντο κατά τη θερινή μεταγραφική περίοδο του 1994. Έπειτα από μία δύσκολη πρώτη σεζόν, η ΠΣΦ τον παραχώρησε υπό τη μορφή δανεικού στη Φλουμινένσε, προτού επιστρέψει στην Ολλανδία ως βασικό στέλεχος της ομάδας που κατέκτησε τον πρώτο ολλανδικό τίτλο του συλλόγου έπειτα από διάστημα πέντε ετών το 1997.
Οι καλές του εμφανίσεις με την Αϊντχόφεν τον οδήγησαν στην επιστροφή του στη Βραζιλία, όπου αγωνιζόμενος, εκ νέου, με την Κορίνθιανς πέτυχε να γίνει στέλεχος της Εθνικής Βραζιλίας. ο Βαμπέτα στη συνέχεια μεταγράφηκε στην Ιντερνατσιονάλε το καλοκαίρι του 2000, ξαναβρίσκοντας, εκεί, τον Ρονάλντο. Ωστόσο, καθώς δεν κατάφερε να βρει θέση βασικού εντός της ομάδας, δήλωσε ότι επιθυμούσε να αποχωρήσει από τον σύλλογο και τον Δεκέμβριο του ιδίου έτους αποχώρησε για διακοπές στο Ρίο ντε Τζανέιρο. Τον Ιανουάριο του 2001, ο Βαμπέτα μεταγράφηκε στην Παρί Σαιν-Ζερμάν έναντι ποσού ύψους €12.196 εκατομμυρίων ως μέρος της μεταγραφής του Στεφάν Νταλμά, με την Ίντερ να διατηρεί ποσοστό μεταπώλησης της τάξεως του 50% επί του Βαμπέτα.
Βρέθηκε εμπλεκόμενος στη μεταγραφή των Αντριάνο (έναντι €13.189 εκατομμυρίων στην Ίντερ ) και Ρεϊνάλντο (στην ΠΣΖ) τον Αύγουστο του 2001, όπου και οι δύο παραπάνω παίκτες αγωνίζονταν στη Φλαμένγκο, ως ανταλλαγή με τον Βαμπέτα ο οποίος βρισκόταν υπό καθεστώς συνιδιοκτησίας από την Ίντερ και την ΠΣΖ. Ένα άλλο ποσοστό επί των δικαιωμάτων του Βαμπέτα πωλήθηκε έναντι του ποσού των €9.757 εκατομμυρίων.
Το 2007, επέστρεψε στην Κορίνθιανς, με την οποία και υπέγραψε συμβόλαιο συνεργασίας έως το τέλος της σεζόν.
Αφότου έμεινε ελεύθερος από την Κορίνθιανς, υπέγραψε συμβόλαιο συνεργασίας έως τα μέσα του 2008 με την ΚΑ Γιουβέντους ενόψει του Καμπεονάτο Παουλίστα του 2008.
Διεθνής Καριέρα
Πραγματοποίησε το διεθνές ντεμπούτο του με τη Βραζιλία σε μια φιλική αναμέτρηση απέναντι στη Γιουγκοσλαβία στις 23 Σεπτεμβρίου 1998. Στη συνέχεια κατέστη βασικό στέλεχος της Εθνικής Βραζιλίας, καλούμενος στην αποστολή που θα λάμβανε μέρος στο Κόπα Αμέρικα 1999, το Κύπελλο Συνομοσπονδιών του 1999 και του 2001. Ήταν, επίσης, στέλεχος της αποστολής της Εθνικής Βραζιλίας που κατέκτησε το Παγκόσμιο Κύπελλο του 2002, αν και πραγματοποίησε μίας μόλις συμμετοχή ως αλλαγή στη διάρκεια της διοργάνωσης.
Προπονητική Καριέρα
Τον Φεβρουάριο του 2010, ο πρώην Βραζιλιάνος διεθνής ποδοσφαιριστής προσελήφθη ως ο νέος προπονητής της Νασιονάλ Ατλέτικο Κλούμπε (ΣΠ).
Φίλων Βασιλείου
Ο Φίλων Βασιλείου (1904 - 21 Σεπτεμβρίου 1983), του Μάρκου υπήρξε Έλληνας μαθηματικός και ακαδημαϊκός.
Βιογραφικά στοιχεία
Γεννήθηκε στην Κωνσταντινούπολη. Σπούδασε στο Πανεπιστήμιο των Αθηνών (Διδάκτωρ Μαθηματικών), στο Εθνικό Μετσόβιο Πολυτεχνείο (Διπλωματούχος Τοπογράφος Μηχανικός) και σε πανεπιστήμια της Γερμανίας.
Η πανεπιστημιακή του σταδιοδρομία ξεκίνησε το 1933, χρονιά στην οποία εξελέγη εντεταλμένος υφηγητής.
Ήταν ομότιμος καθηγητής στο Εθνικό Μετσόβιο Πολυτεχνείο. Εξελέγη μέλος της Ακαδημίας Αθηνών το 1966.
Εξωτερικοί σύνδεσμοι
Κατηγορία:Έλληνες μαθηματικοί Κατηγορία:Έλληνες πανεπιστημιακοί Κατηγορία:Μέλη Εθνικού Μετσόβιου Πολυτεχνείου Κατηγορία:Μέλη της Ακαδημίας Αθηνών
Εκλογές στην Τανζανία
Στην Τανζανία, που είναι Προεδρική Δημοκρατία, γίνονται εκλογές για Πρόεδρο και για κοινοβούλιο. Η θητεία τους διαρκεί 5 χρόνια. Η Εθνοσυνέλευση (Bunge la Jamhuri ya Muungano) αριθμεί 323 μέλη, από τα οποία τα 232 εκλέγονται για πενταετή θητεία σε μονοεδρικές περιφέρειες και 75 έδρες περιέρχονται σε γυναίκες που εκλέγονται από τα πολιτικά κόμματα που εκπροσωπούνται στην Εθνοσυνέλευση.
2015
Οι πιο πρόσφατες γενικές εκλογές διεξήχθησαν τον Οκτώβριο του 2015. Πρόεδρος εξελέγη ο Τζον Μαγκουφούλι.
2010
Στις 31 Οκτωβρίου 2010 διενεργήθηκαν γενικές εκλογές (προεδρικές και βουλευτικές). Στις προεδρικές εκλογές επανεξελέγη ο Τζακάγια Κικουέτε, από το κόμμα Chama Cha Mapinduzi (CCM), με ποσοστό 61,17% των ψήφων έναντι 26,34% για τον αντίπαλό του, Γουίλιμπροντ Σλάα του κόμματος Chadema και 8,06% για τον Ιμπραχίμ Λιπούμπα από το Ενωμένο Μέτωπο Πολιτών (CUF). Η αντιπολίτευση κατήγγειλε νοθεία, ενώ η προσέλευση στις κάλπες ήταν χαμηλή. Ο Κικουέτε ορκίστηκε για δεύτερη συνεχή θητεία στις 6 Νοεμβρίου 2010. Πρόεδρος, 31 Οκτωβρίου 2010 !style="background-color:#E9E9E9" align=left|Υποψήφιοι !style="background-color:#E9E9E9" align=left|Κόμματα στα οποία πρόσκεινται !style="background-color:#E9E9E9" align=right|Ψήφοι !style="background-color:#E9E9E9" align=right|% Στις βουλευτικές εκλογές, για πρώτη φορά εξελέγη βουλευτής ένας αλβίνος, ο Σαλούμ Χαλφάνι Μπαρουάνι από το κόμμα CUF της αντιπολίτευσης. Εθνοσυνέλευση, 31 Οκτωβρίου 2010 !style="background-color:#E9E9E9" align=right valign=top|Direct Έδρες !style="background-color:#E9E9E9" align=right valign=top|Additional Έδρες γυναικών !style="background-color:#E9E9E9" align=right valign=top|Σύνολο εδρών
Παραπομπές
*
UTC−00:25
Η ζώνη ώρας UTC−00:25, για την ακρίβεια UTC−00:25:21, ήταν γνωστός ως Μέση ώρα Δουβλίνου και ήταν σε χρήση την περίοδο 1880-1916. Στις 2 πμ, 1 Οκτωβρίου 1916 αυτή η ζώνη ώρας εγκαταλείφθηκε, και πλέον είναι συγχρονισμένη με την ώρα Ηνωμένου Βασιλείου.
Κατηγορία:Μετατοπίσεις UTC
Αλέξανδρος Υψηλάντης (ηγεμόνας)
Ο Αλέξανδρος Υψηλάντης (1725 - 13 Ιανουαρίου 1807) ήταν μέγας διερμηνέας της Υψηλής Πύλης και ηγεμόνας της Βλαχίας.
Βιογραφία
Η σχέση του με την Υψηλή Πύλη, εξαιτίας της συμπεριφοράς του γιου του Κωνσταντίνου που ετοίμαζε επανάσταση στην Βλαχία, ήταν τεταμένη· παρ' ολα αυτά σταδιακά σταθεροποιήθηκαν. Το 1806 εγκαταστάθηκε μόνιμα στην Κωνσταντινούπολη. Τον ίδιο χρόνο όμως ξέσπασε Ρωσο-Τουρκικός πόλεμος και ο γιος του Κωνσταντίνος αυτομόλησε στους Ρώσους. Ο Τούρκος Σουλτάνος εξοργίστηκε από τη συμπεριφορά αυτή και διέταξε να συλλάβουν και να φυλακίσουν τον Αλέξανδρο. Λίγες μέρες αργότερα και ύστερα από φρικτά βασανιστήρια διατάχθηκε ο αποκεφαλισμός του και η κατάσχεση της περιουσίας του, η οποία υπολογιζόταν σε πάνω από πέντε εκατομμύρια γρόσια.
Συγγράμματα
Είχε εκδώσει τον νομικό κώδικα «Συνταγμάτιον Νομικόν περί ευταξίας και καθήκοντος».
Παραπομπές
Κατηγορία:Ηγεμόνες της Μολδαβίας Κατηγορία:Ηγεμόνες της Βλαχίας Κατηγορία:Διερμηνείς της Υψηλής Πύλης Αλεξανδρος Υψηλαντης Αλεξανδρος
Δημήτρης Παπαδόπουλος (ποδοσφαιριστής, 1981)
Ο Δημήτρης Παπαδόπουλος (Γκαγκάριν, Ουζμπεκιστάν, 20 Οκτωβρίου 1981) είναι Έλληνας πρώην διεθνής ποδοσφαιριστής που αγωνιζόταν ως επιθετικός. Υπήρξε μέλος της Εθνικής ομάδας της Ελλάδας που κατέκτησε το Euro 2004.
Σε συλλογικό επίπεδο
Άρχισε την καριέρα του στον Ακράτητο και στη συνέχεια μεταγράφηκε στην αγγλική Μπέρνλεϊ, όπου έμεινε 2 περιόδους, έχοντας συνολικά 43 συμμετοχές και σκοράροντας 8 γκολ. Οι εμφανίσεις του τον βοήθησαν να κερδίσει στις 20 Αυγούστου 2002 για πρώτη φορά την κλήση του στην Εθνική Ελλάδας.
Το 2003 πήρε μεταγραφή στον Παναθηναϊκό. Η πρώτη του συμμετοχή στην Α' Εθνική ήρθε τον Αύγουστο του 2003 στην εντός έδρας νίκη με 1-0 επί της Ξάνθης και το πρώτο του γκολ μια εβδομάδα αργότερα στην εκτός έδρας νίκη επί του ΟΦΗ με 1-3. Την πρώτη του χρονιά στον Παναθηναϊκό αναδείχτηκε πρώτος σκόρερ της ομάδας με 19 γκολ και βοήθησε στην κατάκτηση του νταμπλ μετά από 7 χρόνια. Μετά τις εξαιρετικές του εμφανίσεις πολλές ομάδες ενδιαφέρθηκαν γι' αυτόν, όμως εκείνος ανανέωσε με τους "πράσινους" και κέρδισε το περιβραχιόνιο του αρχηγού το 2006 από τον Γιάννη Γκούμα.
Στις 2 Οκτωβρίου 2007, σε μία από τις καλύτερες στιγμές του διεθνώς, πέτυχε τρία τέρματα στον δεύτερο αγώνα με τη σλοβακική Αρτμέντια και χάρισε στον Παναθηναϊκό την πρόκριση στη φάση των ομίλων του κυπέλλου ΟΥΕΦΑ.
Στο τέλος της περιόδου 2007-08 αποχώρησε από τον Παναθηναϊκό και στις 13 Νοεμβρίου 2008 εντάχθηκε στην ιταλική Λέτσε, με την οποία έκανε την πρώτη του εμφάνιση στις 18 Ιανουαρίου 2009 στον εντός έδρας αγώνα με την Τζένοα. Σκόραρε το πρώτο και μοναδικό του γκολ στις 19 Απριλίου στον εκτός έδρας αγώνα εναντίον της Ρόμα.
Το καλοκαίρι του 2009 υπέγραψε τριετές συμβόλαιο συνεργασίας με την Ντιναμό Ζάγκρεμπ αλλά η παραμονή του στην κροατική ομάδα τελείωσε σύντομα, τον Ιανουάριο του 2010, καθώς ο σύλλογος αντιμετώπιζε σοβαρά οικονομικά προβλήματα.
Ο Δημήτρης Παπαδόπουλος υπέγραψε συμβόλαιο μέχρι το 2013 με την ισπανική Θέλτα που τότε αγωνιζόταν στη Β' κατηγορία της Ισπανίας. Δεν κατάφερε να προσαρμοστεί στην ισπανική ομάδα και αποχώρησε το καλοκαίρι του 2012. Τον Ιανουάριο του 2012 επέστρεψε για ένα εξάμηνο στην Ελλάδα ως δανεικός στον Λεβαδειακό.
Το καλοκαίρι του 2012 επέστρεψε οριστικά στην Ελλάδα και υπέγραψε συμβόλαιο ενός έτους με τον Πανθρακικό. Με την ομάδα της Κομοτηνής σε μια χρονιά πέτυχε 11 γκολ σε 25 αγώνες και την οδήγησε στην παραμονή της στη μεγάλη κατηγορία.
Στις 10 Ιουνίου 2013 υπέγραψε διετές συμβόλαιο συνεργασίας με τον Ατρόμητο Αθηνών, όμως έναν χρόνο αργότερα οι δύο πλευρές έλυσαν κοινή συναινέσει τη συνεργασία τους, παρά το γεγονός ότι αποτέλεσε βασικό μέλος της αθηναϊκής ομάδας και πρώτος της σκόρερ στο πρωτάθλημα με 14 συνολικά τέρματα. Στις 29 Αυγούστου 2014 ανακοινώθηκε η απόκτησή του από τον ΠΑΟΚ, με τον οποίο υπέγραψε μονοετές συμβόλαιο συνεργασίας.
Τον Ιούλιο του 2015 κι ενώ ανακοινώθηκε αρχικά η συμφωνία του με την τουρκική Καρσίγιακα, στη συνέχεια δεν ολοκληρώθηκε. Τελικά, τον Σεπτέμβριο του ίδιου έτους υπέγραψε μονοετές συμβόλαιο στον Αστέρα Τρίπολης, το οποίο λύθηκε όμως τον Ιανουάριο του 2016, για να επιστρέψει έπειτα από 1,5 χρόνο απουσίας στον Ατρόμητο.
Τον Ιανουάριο του 2017 αποχώρησε ως ελεύθερος από τον Ατρόμητο και συμφώνησε να συνεχίσει στον Παναιτωλικό για τους επόμενους έξι μήνες.
Στις 23 Σεπτεμβρίου 2017 ανακοίνωσε ότι αποσύρεται από την ενεργό δράση μετά από 18 χρόνια καριέρας.
Στις εθνικές ομάδες
Τον Νοέμβριο του 2003 αγωνίστηκε για πρώτη φορά με την Ελλάδα στη φιλική νίκη με 2-0 επί της Βουλγαρίας, όπου πέτυχε και το πρώτο του γκολ. Ήταν μέλος της ομάδας που το καλοκαίρι του 2004 κατέκτησε το Euro στα γήπεδα της Πορτογαλίας, έχοντας συμμετοχή σε δύο αγώνες.
Δύο μήνες αργότερα έγινε μέλος και της ολυμπιακής ομάδας ποδοσφαίρου που συμμετείχε στους Ολυμπιακούς Αγώνες της Αθήνας.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές ολυμπιακής ομάδας Ελλάδας Κατηγορία:Ποδοσφαιριστές Ακράτητου Άνω Λιοσίων Κατηγορία:Ποδοσφαιριστές Θέλτα Βίγο Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Πανθρακικού Κατηγορία:Ποδοσφαιριστές Μπέρνλι ΦΚ Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές ΟΣ Λέτσε Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Αστέρα Τρίπολης Κατηγορία:Ποδοσφαιριστές Παναιτωλικού Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές στους Θερινούς Ολυμπιακούς Αγώνες 2004 Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
UTC−01:00
Πορτογαλία
Η ζώνη ώρας που χρησιμοποιείται το καλοκαίρι στις Αζόρες είναι η AZOST (Θερινή ώρα Αζορών, UTC+0).
Κατηγορία:Μετατοπίσεις UTC
Δικαστική Ψυχολογία
Δικαστική Ψυχολογία ονομάζεται ο κλάδος της Ψυχολογίας που εφαρμόζεται στο νομικό σύστημα. Περιλαμβάνει την εμπειρική, ψυχολογική έρευνα του δικαίου, των νομικών θεσμών, και των ανθρώπων που έρχονται σε επαφή με το νόμο. Οι δικαστικοί ψυχολόγοι συνήθως λαμβάνουν βασικές κοινωνικές και γνωστικές αρχές και τις εφαρμόζουν σε ζητήματα στο νομικό σύστημα, όπως στη μνήμη αυτόπτων μαρτύρων, στη λήψη αποφάσεων των ενόρκων, σε έρευνες και συνεντεύξεις. Ο όρος "δικαστική ψυχολογία" έχει έρθει μόλις πρόσφατα σε χρήση, κυρίως ως ένας τρόπος για να διαφοροποιήσει την πειραματική εστίαση της δικαστικής ψυχολογίας από την κλινικά προσανατολισμένη ιατροδικαστική ψυχολογία.
Μαζί, δικαστική και ιατροδικαστική ψυχολογία συγκροτούν το πεδίο που αναγνωρίζεται πιο γενικά ως "ψυχολογία και δίκαιο". Ακολουθώντας προηγούμενες προσπάθειες από ψυχολόγους να αντιμετωπίσουν νομικά ζητήματα, η ψυχολογία και το δίκαιο έγιναν ένα πεδίο μελέτης στη δεκαετία του 1960, ως μέρος μιας προσπάθειας να ενισχυθεί η δικαιοσύνη παρόλο που αυτή η ανησυχία μειώθηκε με την πάροδο του χρόνου. Το διεπιστημονικό τμήμα 41 της Αμερικανικής Ψυχολογικής Εταιρείας, ο Αμερικανικός Ψυχολογικός-Δικαστικός Σύλλογος, δραστηριοποιείται με στόχο την προώθηση των συνεισφορών της ψυχολογίας στην κατανόηση του δικαίου και των νομικών συστημάτων μέσω της έρευνας, καθώς και την παροχή εκπαίδευσης σε ψυχολόγους σε νομικά ζητήματα και την παροχή εκπαίδευσης στο νομικό προσωπικό σε ψυχολογικά ζητήματα. Περαιτέρω, η εντολή του είναι να ενημερώνει τις ψυχολογικές και νομικές κοινότητες και το ευρύ κοινό για την τρέχουσα έρευνα, την εκπαίδευση, και τις υπηρεσίες στον τομέα της ψυχολογίας και του δικαίου. Υπάρχουν παρόμοιοι σύλλογοι στη Μεγάλη Βρετανία και στην Ευρώπη.
Μια εναλλακτική μέθοδος για να περιγραφεί η δήλωση του αυτονόητου, είναι ένα RUSSISM. (Russ~siz~em) π.χ.. επισημαίνοντας ότι ήταν μια πολύ καλή ιδέα να τοποθετηθεί ένα μεγάλο παράθυρο σε έναν τοίχο που θα έχει μία εκπληκτική θέα.
Χαρακτηριστικό της δικαστικής ψυχολογίας είναι η συμμετοχή σε δικάσιμους ως μάρτυρας, μεταφράζοντας τα ψυχολογικά ευρήματα στη γλώσσα του δικαστηρίου, έτσι ώστε να γίνουν κατανοητά από το δικαστικό προσωπικό. Για να θεωρηθεί έμπιστος μάρτυρας, ο δικαστικός ψυχολόγος οφείλει να γνωρίζει τη φιλοσοφία και τους κανόνες του νομικού συστήματος.
Τομείς της έρευνας
Γενικά μιλώντας, οποιαδήποτε έρευνα που συνδυάζει τις ψυχολογικές αρχές με τις νομικές εφαρμογές ή πλαίσια θα μπορούσε να θεωρηθεί δικαστική ψυχολογία (αν και η έρευνα που περιλαμβάνει την κλινική ψυχολογία, π.χ., ψυχικές ασθένειες, ικανότητα, άμυνα της παραφροσύνης, το προφίλ του δράστη, κλπ. τυπικά κατηγοριοποιείται ως ιατροδικαστική ψυχολογία και όχι ως δικαστική ψυχολογία). Για κάποιο χρονικό διάστημα, οι ερευνητές της δικαστικής ψυχολογίας ήταν αρχικά επικεντρωμένοι σε ζητήματα που σχετίζονται με μαρτυρίες αυτόπτων μαρτύρων και λήψη αποφάσεων των ενόρκων, τόσο πολύ, που ο συντάκτης του "Δικαίου και Ανθρώπινης Συμπεριφοράς", το κορυφαίο περιοδικό δικαστικής ψυχολογίας, παρακάλεσε τους ερευνητές να επεκτείνουν το πεδίο της έρευνας και να προχωρήσουν σε άλλους τομείς.
Υπάρχουν πολλά περιοδικά δικαστικής ψυχολογίας, συμπεριλαμβανομένων των "Δίκαιο και Ανθρώπινη Συμπεριφορά", "Ψυχολογία, Δημόσια Πολιτική και Δίκαιο", "Ψυχολογία, Έγκλημα και Δίκαιο" και "Περιοδικό της Ψυχιατρικής, της Ψυχολογίας και του Δικαίου", τα οποία επικεντρώνονται σε γενικά θέματα της εγκληματολογίας, και στο σύστημα ποινικής δικαιοσύνης. Επιπλέον, η έρευνα των δικαστικών ψυχολόγων δημοσιεύεται τακτικά σε πιο γενικά περιοδικά που καλύπτουν τόσο βασικούς, όσο και εφαρμοσμένους τομείς έρευνας.
Κατάρτιση και εκπαίδευση
Οι δικαστικοί ψυχολόγοι τυπικά κατέχουν ένα πτυχίο Ψυχολογίας σε κάποιον τομέα της ψυχολογίας (π.χ., κλινική ψυχολογία, κοινωνική ψυχολογία, γνωστική ψυχολογία, κλπ.) και εφαρμόζουν τις γνώσεις τους αυτού του πεδίου στο δίκαιο. Παρόλο που η επίσημη νομική κατάρτιση (όπως ένα πτυχίο προπτυχιακών ή μεταπτυχιακών σπουδών στις Νομικές Επιστήμες) μπορεί να είναι χρήσιμο, οι περισσότεροι δικαστικοί ψυχολόγοι κατέχουν μόνο ένα πτυχίο Ψυχολογίας. Στην πραγματικότητα, ορισμένοι υποστηρίζουν ότι η εξειδικευμένη νομική κατάρτιση διαλύσει τον ψυχολογικό εμπειρισμό του ερευνητή. Για παράδειγμα, για να καταλάβει πώς "δουλεύει" η μνήμη των αυτόπτων μαρτύρων, ένας ψυχολόγος πρέπει να λάβει υπόψιν του τις διαδικασίες της μνήμης ως σύνολο, και όχι μόνο τις πτυχές που σχετίζονται με το νόμο (π.χ., αναγνωριστική παράταξη υπόπτων, ακρίβεια της μαρτυρίας).
Ένας αυξανόμενος αριθμός πανεπιστημίων προσφέρουν εξειδικευμένη κατάρτιση στη δικαστική ψυχολογία. Μια λίστα των αμερικανικών πανεπιστημίων που προσφέρουν μεταπτυχιακή εκπαίδευση στη δικαστική ψυχολογία μπορεί να βρεθεί στην ιστοσελίδα του Αμερικανικού Συλλόγου Ψυχολογίας-Δικαίου. Κατηγορία:Κλινική ψυχολογία Κατηγορία:Δικαιοσύνη
Διύλιση (αποσαφήνιση)
Ο όρος διύλιση μπορεί να αναφέρεται:
Βόρειες ασβεστολιθικές Άλπεις
Οι Βόρειες ασβεστολιθικές Άλπεις (γερμανικά: Nördliche Kalkalpen), είναι οι οροσειρές των Ανατολικών Άλπεων βόρεια των Κεντρικών Ανατολικών Άλπεων που βρίσκονται στην Αυστρία και στα παρακείμενα βαυαρικά εδάφη της νοτιοανατολικής Γερμανίας. Η διάκριση από την τελευταία ομάδα, όπου βρίσκονται οι υψηλότερες κορυφές, βασίζεται σε διαφορές στη γεωλογική τους σύνθεση.
Μαργαρίτα
Μαργαρίτα (ετυμολ.: αντιδάνειο από το ιταλ. margarita < μαργαρίτης = μαργαριτάρι) είναι κοινή ονομασία πολλών άγριων ή καλλιεργούμενων φυτών που ανήκουν στην οικογένεια των συνθέτων (Compositae) και έχουν άνθη κατά κεφάλια, με εμφανή ακτινοειδή στεφάνη. Σε πολλές περιπτώσεις, οι μαργαρίτες φέρουν δύο ειδών άνθη: τα πρώτα έχουν ακτινωτή διάταξη και κίτρινο, συνήθως, χρώμα· περιβάλλουν τα δεύτερα, τα οποία είναι μικρά, σωληνόμορφα και συναθροίζονται για να σχηματίσουν έναν δίσκο. Σημαντικό ταξινομικό γνώρισμα αποτελεί το σχήμα των βρακτίων, τα οποία βρίσκονται κάτω από το άνθος και μοιάζουν με φύλλα. Τα φύλλα των μαργαριτών μπορεί να έχουν ποικιλία σχημάτων.
Είδη
Οι κυριότεροι αντιπρόσωποι των μαργαριτών είναι οι εξής:
Βόρειες ασβεστολιθικές Άλπεις
Γεωγραφία και Γεωλογία
Ο Βόρειες ασβεστολιθικές Άλπεις εκτείνονται, από Δυσμάς προς Ανατολάς, από την κοιλάδα του Ρήνου και το δάσος του Μπρέγκεντς στο κρατίδιο Φόραρλμπεργκ της Αυστρίας και ακολουθώντας τα σύνορα μεταξύ της γερμανικής Βαυαρίας και του Αυστριακού Τιρόλου, και μέσω του Σάλτσμπουργκ, της Άνω Αυστρίας, της Στυρίας και της Κάτω Αυστρίας καταλήγουν στα Δάση της Βιέννης, στα όρια της πόλης της Βιέννης, στα ανατολικά.
Μαργαρίτα
Ανθοφορία
Η μαργαρίτα ανθίζει κατά κύριο λόγο στις αρχές του καλοκαιριού και τα ανθεκτικά της άνθη διατηρούνται συχνά μέχρι και τον χειμώνα, αν δεν εμφανιστεί έντονη κακοκαιρία.
Βόρειες ασβεστολιθικές Άλπεις
Γεωγραφία και Γεωλογία
Οι υψηλότερες κορυφές τους είναι η Πάρσαϊερσπιτσε (3.036 μέτρα), που βρίσκεται στο Τιρόλο, η Χόχερ Νταχστάιν (2.996 μέτρα) στα σύνορα Άνω Αυστρίας και Στυρίας και η Ζούγκσπιτσε, (2.962 μέτρα), που βρίσκεται στα γερμανοαυστριακά σύνορα και αναφέρεται ως η υψηλότερη κορυφή στη Γερμανία.
Μαργαρίτα
Εξωτερικοί σύνδεσμοι
Κατηγορία:Σύνθετα κατηγορία:αγριολούλουδα
Βόρειες ασβεστολιθικές Άλπεις
Ταξινόμηση Αλπικής Λέσχης
μικρογραφία | 350px | Οι ομάδες των βόρειων ασβεστολιθικών Άλπεων (οι μωβ γραμμές απεικονίζουν τα διεθνή σύνορα και τα σύνορα της αυστριακών κρατιδίων Η ταξινόμηση, από Ανατολάς προς Δυσμάς, που δημοσιεύτηκε το 1984 από την Αυστριακή και τη Γερμανική Αλπική Λέσχη έχει ως εξής:
Σημειώσεις
<references group="σημ." />
Εξωτερικοί σύνδεσμοι
Κατηγορία:Οροσειρές των Άλπεων Κατηγορία:Οροσειρές της Αυστρίας
Κοινοβούλιο του Ηνωμένου Βασιλείου
Το Κοινοβούλιο του Ηνωμένου Βασιλείου της Μεγάλης Βρετανίας και της Βορείου Ιρλανδίας (αγγλικά: Parliament of the United Kingdom of Great Britain and Northern Ireland), κοινώς γνωστό ως Κοινοβούλιο του Ηνωμένου Βασιλείου ή Βρετανικό Κοινοβούλιο (British Parliament), αποτελεί το ανώτατο νομοθετικό σώμα στο Ηνωμένο Βασίλειο, στις εξαρτήσεις του βρετανικού Στέμματος και στα βρετανικά υπερπόντια εδάφη. Είναι το μόνο που κατέχει νομοθετική υπεροχή και απόλυτη εξουσία έναντι όλων των άλλων πολιτικών οργάνων στο Ηνωμένο Βασίλειο και τα εδάφη του. Επικεφαλής του είναι ο Μονάρχης του Ηνωμένου Βασιλείου (σήμερα ο Βασιλιάς Κάρολος Γ΄) και έδρα του αποτελούν τα Ανάκτορα του Ουεστμίνστερ στο Γουέστμινστερ του Λονδίνου.
Το Κοινοβούλιο αποτελείται από δύο σώματα, την Άνω Βουλή (Βουλή των Λόρδων) και την Κάτω Βουλή (Βουλή των Κοινοτήτων). Ο Μονάρχης αποτελεί το τρίτο συστατικό του νομοθετικού συστήματος (Βασιλιάς στο Κοινοβούλιο). Η Βουλή των Λόρδων περιλαμβάνει δύο διαφορετικούς τύπους μελών: τους Πνευματικούς Λόρδους (τους ανώτερους επισκόπους της Εκκλησίας της Αγγλίας) και τους Κοσμικούς Λόρδους (μέλη του σώματος των ευγενών) τα μέλη του οποίου δεν εκλέγονται με καθολική ψηφοφορία, αλλά διορίζονται από τον Μονάρχη κατόπιν πρότασης του πρωθυπουργού. Πριν από τη σύσταση του Ανωτάτου Δικαστηρίου τον Οκτώβριο του 2009, η Βουλή των Λόρδων ασκούσε και τη δικαστική εξουσία μέσω του νόμου των Λόρδων.
Η Βουλή των Κοινοτήτων είναι ένα δημοκρατικά εκλεγμένο σώμα με θητεία τουλάχιστον πέντε ετών. Τα δύο σώματα συνεδριάζουν σε ξεχωριστές αίθουσες των ανακτόρων του Ουεστμίνστερ (κοινώς γνωστά ως τα κτήρια του Κοινοβουλίου) στο Λονδίνο. Κατά συνταγματική συνθήκη, όλοι οι υπουργοί της κυβέρνησης, συμπεριλαμβανομένου του Πρωθυπουργού, είναι μέλη της Βουλής των Κοινοτήτων - ή, πιο σπάνια, της Βουλής των Λόρδων - και ως εκ τούτου είναι υπόλογοι στους αντίστοιχους κλάδους της νομοθετικής εξουσίας.
Εξωτερικοί σύνδεσμοι
Ηνωμενο Βασιλειο *
Crazy
Το τραγούδι Crazy είναι μια μπαλάντα του Willie Nelson. Ηχογραφήθηκε από πολλούς καλλιτέχνες αλλά η πιο χαρακτηριστική είναι της Patsy Cline, επειδή η έκδοση του τραγούδι από την Patsy Cline έγινε το #2 κορυφαίο τραγούδι το 1962 στις ΗΠΑ. Το τραγούδι μπορεί, επίσης, να ακουστεί και στο βιντεοπαιχνίδι Grand Theft Auto: San Andreas, στον ραδιοφωνικό σταθμό K-Rose.
Έκδοση από την Patsy Cline
Η Patsy Cline, η οποία ήταν ήδη μια κορυφαία τραγουδίστρια της country μουσικής, ηχογράφησε το τραγούδι Crazy, ως μια συνέχεια από το ήδη κορυφαίο τραγούδι της "I Fall to Pieces". Η μελοδία του τραγουδιού Crazy ήταν μια μελοδία η οποία ταίριαζε στην Patsy, γι' αυτό όταν το 1961 το τραγούδι κυκλοφόρησε έγινε αμέσως μεγάλη επιτυχία. Από όταν κυκλοφόρησε παρέμεινε για 21 εβδομάδες στους πίνακες με τα charts.
Εξωτεικοί σύνδεσμοι
Κατηγορία:Τραγούδια του 1961 Κατηγορία:Singles του 1961 Κατηγορία:Singles της Decca Records
Ζώνη του Χιονιού
Η ζώνη του χιονιού είναι μια περιοχή της Βόρειας Αμερικής, το μεγαλύτερο μέρος της οποίας βρίσκεται κάτω από τις Μεγάλες Λίμνες, όπου η βαριά χιονόπτωση είναι συγκεκριμένα κοινή, ειδικά στις ανατολικές και νότιες ακτές των Μεγάλων Λιμνών όπου η πτώση χιονιού είναι η μέγιστη.
Κατηγορία:Ζώνες των ΗΠΑ Ζωνη
Βαλαώρα Ευρυτανίας
Η Βαλαώρα ή Βελαόρα είναι ορεινό χωριό της Στερεάς Ελλάδας στην Περιφερειακή Ενότητα Ευρυτανίας.
Γεωγραφία - Αξιοθέατα
Η Βαλαώρα βρίσκεται προς τα δυτικά όρια με την Περιφερειακή Ενότητα Αιτωλοακαρνανίας σε απόσταση 36 χλμ. Δ.-ΒΔ. από το Κερασοχώρι και 74 χλμ. Δ.-ΒΔ. από το Καρπενήσι. Είναι κτισμένο στα Ευρυτανικά Άγραφα σε υψόμετρο 500 μέτρων, βόρεια από την τεχνητή λίμνη Κρεμαστών ενώ στα βόρεια του χωριού περνάει ο χείμαρρος Γρανιτσιώτης ή Γρανιτσιώτικο ρέμα που μετά από λίγο (δυτικότερα) καταλήγει στη λίμνη. Το χωριό έχει πετρώδες έδαφος, στο οποίο οφείλει το όνομά της, ανοικτό ορίζοντα και ορατότητα καθώς και ξηρό κλίμα που είναι ιδιαίτερα ευχάριστό και ευεργετικό. Οι κάτοικοί του ασχολούνται κυρίως με την κτηνοτροφία. Στην ευρύτερη περιοχή υπάρχουν πολλά ίχνη αρχαίας κατοίκησης όπως το "Κάστρο της Μάρως" στην τοποθεσία "Παλιοκιάφα" ή "Πόλη- Κιάφα", κάστρα στην "Καταβόθρα" και "Κάστρο" με τα γιγάντια «Κυκλώπεια Τείχη». Είναι τόπος καταγωγής του Αριστοτέλη Βαλαωρίτη και το σπίτι των προγόνων του ήταν στο Παλιοχώρι. Αξιοθέατο της περιοχής είναι το φαράγγι του Μπουζουνίκου, βόρεια προς τον Γρανιτσιώτη, από το το οποίο περνούσε παλιότερα ο ποταμός που άλλαξε όμως ρου μετά το 1910. Ενδιαφέρον παρουσιάζει και το παλιό πέτρινο γεφυράκι στον Γρανιτσιώτη που ενώνει το δρόμο από Βαλαώρα προς Τοπόλιανα αλλά είναι σκεπασμένο από την νέα γέφυρα.
Διοικητικά
Ως οικισμός αναφέρεται από την εποχή της τουρκοκρατίας με την ονομασία Βελαώρα το 1836 να προσαρτάται στον τότε δήμο Απεραντίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1980 με το ΦΕΚ 310Α - 31/12/1980 μετονομάστηκε σε Βαλαώρα. Σύμφωνα με το σχέδιο Καλλικράτης μαζί με τα Κονδυλαίικα και το Καστράκι αποτελούν την τοπική κοινότητα Βαλαώρας που ανήκει στη δημοτική ενότητα Απεραντίων του Δήμου Αγράφων και σύμφωνα με την απογραφή του 2011 ως κοινότητα έχει πληθυσμό 369 κατοίκους ενώ ως οικισμός 171.
Εξωτερικοί σύνδεσμοι
Κατηγορία:Χωριά του νομού Ευρυτανίας Κατηγορία:Δήμος Αγράφων
Ελληνική Ορθόδοξη Αρχιεπισκοπή Αμερικής
Η Ελληνική Ορθόδοξη Αρχιεπισκοπή Αμερικής, με έδρα τη Νέα Υόρκη των ΗΠΑ, είναι επαρχία του Οικουμενικού Πατριαρχείου Κωνσταντινουπόλεως με Αρχιεπίσκοπο, από τις 11 Μαΐου 2019, τον Ελπιδοφόρο (Λαμπρυνιάδη).
Η Ιερά Αρχιεπισκοπή Αμερικής, ιδρύθηκε το 1921.
Ιστορία
Πριν την ίδρυση της Ελληνικής Αρχιεπισκοπής, στο δυτικό ημισφαίριο υπήρχαν πολλές κοινότητες Ελλήνων Ορθοδόξων. Η πρώτη ελληνική ορθόδοξη κοινότητα στην Αμερική ιδρύθηκε το 1864 στη Νέα Ορλεάνη της Λουιζιάνα από μια μικρή αποικία Ελλήνων εμπόρων. Η ιστορία καταγράφει επίσης ότι στις 26 Ιουνίου 1768 έφτασαν οι πρώτοι Έλληνες άποικοι στον Άγιο Αυγουστίνο της Φλόριντα, την παλαιότερη πόλη της Αμερικής. Στη Νέα Υόρκη, σημερινή έδρα του Αρχιεπισκόπου Αμερικής, η πρώτη μόνιμη κοινότητα ιδρύθηκε το 1892.
Η «Ελληνική Ορθόδοξη Αρχιεπισκοπή Βορείου και Νοτίου Αμερικής» συστάθηκε το 1921 και αναγνωρίστηκε επίσημα από την Πολιτεία της Νέας Υόρκης το 1922.
Το 1908 η Ορθόδοξη Εκκλησία της Αμερικής υπαγόταν στην Εκκλησία της Ελλάδος, αλλά το 1922 ο Πατριάρχης Μελέτιος Μεταξάκης υπήγαγε την Αρχιεπισκοπή στην δικαιοδοσία του Οικουμενικού Πατριαρχείου. Το 1996, το Οικουμενικό Πατριαρχείο διέσπασε την Αρχιεπισκοπή σε 4 μέρ: Αμερική (Ιερά Αρχιεπισκοπή Αμερικής), Καναδά (Ιερά Αρχιεπισκοπή Καναδά), Κεντρική Αμερική και Νότια Αμερική), αφήνοντας έτσι στην Αρχιεπισκοπή Αμερικής μόνο την επικράτεια των Ηνωμένων Πολιτειών.
Το 2019, υπήρχαν φήμες ότι η Ελληνική Ορθόδοξη Αρχιεπισκοπή Αμερικής υπέφερε οικονομικά και ουσιαστικά βρισκόταν σε «οικονομική, διοικητική και πνευματική χρεοκοπία», η οποία οδήγησε στην παραίτηση του Αρχιεπισκόπου Δημητρίου.
Οργάνωση
Η Αρχιεπισκοπή Αμερικής αποτελείται από μια Αρχιεπισκοπική Περιφέρεια (Νέα Υόρκη) και οκτώ μητροπόλεις: Νέας Ιερσέης, Σικάγου, Ατλάντας, Ντιτρόιτ, Αγίου Φραγκίσκου, Πιττσβούργου, Βοστώνης και Ντένβερ. Διοικείται από τον Αρχιεπίσκοπο και την Επαρχιακή Σύνοδο των Μητροπολιτών. Η Σύνοδος διευθύνεται από τον Αρχιεπίσκοπο (ως πρώτο μεταξύ ίσων) και περιλαμβάνει τους Μητροπολίτες που επιβλέπουν τις υπηρεσίες των μητροπόλεών τους. Έχει όλη την εξουσία και την ευθύνη που οι εκκλησιαστικοί κανόνες αποδίδουν σε μια επαρχιακή σύνοδο. Στην Ιερά Αρχιεπισκοπή διακονούν και Βοηθοί Επίσκοποι που φέρουν τους τίτλους παλαιών επισκοπών της Μικράς Ασίας και της Θράκης: Ναζιανζού, Μωκησσού, Φωκαίας, Αμάστριδος, Μηδείας, Εξαμιλίου. Η Αρχιεπισκοπή περιλαμβάνει 540 ενορίες, 800 ιερείς και περί τους 440.000 έως 2 εκατομμύρια πιστούς, ανάλογα με την πηγή και τη μέθοδο καταμέτρησης που χρησιμοποιείται. Ο αριθμός των ενοριών της Αρχιεπισκοπής αυξήθηκε κατά περίπου 9% στη δεκαετία από το 1990 έως το 2000 και η αύξηση των μελών αποδίδεται σε μεγάλο βαθμό σε υπάρχοντα μέλη που έχουν παιδιά. Τα περισσότερα μέλη είναι συγκεντρωμένα στις Βορειοανατολικές Ηνωμένες Πολιτείες. Οι Πολιτείες με τα υψηλότερα ποσοστά πιστών είναι η Μασαχουσέτη, το Νιου Χάμσαϊρ, το Ρόουντ Άιλαντ και η Νέα Υόρκη. Ωστόσο, μεγάλος αριθμός μελών υπάρχει επίσης στη Φλόριντα και την Καλιφόρνια.
Η Αρχιεπισκοπή περιλαμβάνει στις τάξεις της και υπό την πνευματική της αιγίδα και ποιμαντική φροντίδα Ορθόδοξους Χριστιανούς, οι οποίοι είτε ως άτομα είτε ως οργανωμένες ομάδες σε Μητροπόλεις και Ενορίες έρχονται οικειοθελώς σε αυτήν και αναγνωρίζουν την εκκλησιαστική και κανονική δικαιοδοσία της Εκκλησίας της Κωνσταντινούπολης.
Η Αρχιεπισκοπή διαθέτει επίσης 19 μοναστικές κοινότητες και την Ελληνορθόδοξη Θεολογική Σχολή του Τιμίου Σταυρού.
Ιερά Επαρχιακή Σύνοδος
Η Ιερά Επαρχιακή Σύνοδος της Αρχιεπισκοπής αποτελείται σήμερα από τους:
Βιβλιογραφία
Αμερική
Σίμων ο Θασσί
Ο Σίμων ο Θασσί  ή Σίμων ο Μακκαβαίος από την Ασμοναϊκή δυναστεία ήταν ένας από τους γιους του Ματταθία του Ασμοναίου. Υπήρξε για πολλά χρόνια υπαρχηγός του αδελφού του Ιωνάθαν. Ύστερα από την σύλληψη και την δολοφονία του τελευταίου από τον στρατηγό  Διόδοτο, προστάτη του ανήλικου βασιλιά Αντίοχου ΣΤ΄   ανέλαβε την ηγεσία της  Ιουδαίας.
Η Ιουδαία γίνεται ανεξάρτητη
Ο Διόδοτος είχε στασιάσει εναντίον του βασιλιά Δημητρίου ΙΙ. Ο Σίμων συμμάχησε με Δημήτριο II. Ο τελευταίος τον ανακήρυξε αρχιερέα τον  απάλλαξε  από την πληρωμή φόρου και  απέσυρε  την σελευκιδική φρουρά από την Άκρα (143/2 π.Χ.). Έτσι η Ιουδαία έγινε πραγματικά ανεξάρτητη.
Η σύνοδος της Ιερουσαλήμ
Το τρίτο έτος της διακυβέρνησης του (140 π.Χ.) ο Σίμων συγκάλεσε στην Ιερουσαλήμ μεγάλη σύνοδο «ιερέων, λαϊκών,αξιωματούχων και πρεσβυτέρων»  η οποία τον εξέλεξε δια νόμου  αρχιερέα του Ναού και παραχώρησε στον οίκο των Ασμοναίων  το αρχιερατικό αξίωμα «έως του ανάστηναι προφήτην πιστόν», δηλαδή μέχρι να εμφανιστεί στον μέλλον ένας επιδιαιτητής μεταξύ των δυο οίκων (των Σαδωκιτών από τους οποίους κατάγονταν μέχρι τότε ο αρχιερέας,  και των νέων κατόχων του αξιώματος Ασμοναίων). Όσοι αμφισβητούσαν την απόφαση αυτή θα τιμωρούνταν αυστηρά.
Οι σχέσεις του Σίμωνα με τους Σελευκίδες βασιλείς
Ο Διόδοτος εκτέλεσε τον Αντίοχο VI και ανήλθε στην εξουσία με το όνομα Τρύφων, λαμβάνοντας τον τίτλο του «αυτοκράτορα». Το γεγονός αυτό ήταν πρωτοφανές στα χρονικά των ελληνιστικών βασιλείων(142/1 π.Χ.). Ο Δημήτριος II αιχμαλωτίστηκε λίγο αργότερα όταν απέτυχε η εκστρατεία του(141-139 π.Χ.) εναντίον των Πάρθων (139 π.Χ.). Διάδοχος του έγινε ο νεότερος αδελφός του Αντίοχος VII ο επονομαζόμενος Σιδήτης (από την Σίδη της Κιλικίας) ο οποίος παντρεύτηκε την σύζυγο του αιχμάλωτου αδελφού του Κλεοπάτρα Θέα(138 π.Χ.).
Κατά την διάρκεια της πολιορκίας ο Αντίοχος VII ζήτησε από τον σύμμαχο του ανταλλάγματα για την επικύρωση των προνομίων που είχε λάβει. Ο Σίμων όφειλε ή να εγκαταλείψει τις πόλεις που είχε καταλάβει και να πληρώνει φόρο για τις κτήσεις του εκτός των ορίων της Ιουδαίας ή να τον αποζημιώσει πληρώνοντας του 1.000 τάλαντα. Ο Σίμων όμως του προσέφερε μόνο 100 τάλαντα για τα Γάδαρα και την Ιόππη και η διαφωνία τους κατέληξε σε ένοπλη σύρραξη. Έτσι όμως ο πολιορκημένος Τρύφων κατάφερε να διαφύγει με πλοίο στην Ορθωσία. .
Ο Αντίοχος Ζ΄ έσπευσε να τον καταδιώξει. Ο Τρύφων κατέληξε στην πατρίδα του Απάμεια όπου αυτοκτόνησε (137 π.Χ.). Ταυτόχρονα όμως ο στρατηγός του Αντίοχου, Κενδεβαίος οχύρωσε την Χεβρώνα της Ιδουμαίας και έκανε επιδρομές στα ιουδαϊκά εδάφη. Ηττήθηκε όμως σε αποφασιστική μάχη από τους γιους του Σίμωνα Ιούδα και Ιωάννη  και υποχώρησε στην Άζωτο.
Ο Αντίοχος Ζ΄, διαβλέποντας την ίδια περίπου εποχή το ενδιαφέρον της Ρώμης για τον «δήμο και τον αρχιερέα των Ιουδαίων», αποφάσισε να ακολουθήσει μια πιο μετριοπαθή τακτική, τερματίζοντας τις εχθροπραξίες (137 π.Χ.).
Το τέλος του Σίμωνα
Η καιροσκοπική του στάση αποδείχθηκε σωστή. Λίγα χρόνια αργότερα (Φεβρουάριος 134 π.Χ.) ο γαμπρός του Σίμωνος, Πτολεμαίος γιος του Αβούβου, που φιλοδοξούσε να γίνει αρχιερέας (με την συνενοχή ίσως του Αντίοχου Ζ΄), δολοφόνησε, στην Ιεριχώ με δόλο τον Ιουδαίο ηγέτη μαζί με τους γιους του Ιούδα και Ματταθία.
Πηγές
Κατηγορία:Βασιλείς του αρχαίου Ισραήλ Κατηγορία:Βασιλείς της Ιουδαίας Κατηγορία:Ασμοναϊκή δυναστεία
Live in London (άλμπουμ των Testament)
Live in London είναι ο τίτλος του ζωντανά ηχογραφημένου άλμπουμ του αμερικάνικου thrash metal συγκροτήματος Testament, το οποίο κυκλοφόρησε το Νοέμβριο του 2005 μέσω της δισκογραφικής εταιρείας "Spitfire Records".
Ο δίσκος έλαβε θετικές κριτικές, με το "Allmusic" να του δίνει 3,5 / 5 αστέρια, το "Sputnik Music" μέσο όρο βαθμολογιών 4,2 / 5 και το "Metal Archives" 88%.
Τραγούδια του δίσκου
1. The Preacher (Billy, Peterson, Skolnick) - 4:10
2. The New Order (Peterson, Skolnick) - 4:39
3. The Haunting (Souza, Peterson, Skolnick, Christian) - 4:27
4. Electric Crown (Billy, Skolnick, Peterson) - 5:40
5. Sins of Omission (Billy, Skolnick, Peterson, Christian, Clemente) - 5:24
6. Souls of Black (Billy, Skolnick, Peterson, Clemente) - 3:59
7. Into the Pit (Billy, Peterson, Skolnick) - 3:06
8. Trial by Fire (Billy, Peterson, Skolnick) - 5:17
10. Let Go of My World (Billy, James, Peterson) - 3:41
11. The Legacy (Billy, Skolnick, Peterson, Clemente) - 5:29
12. Over the Wall (Souza, Peterson, Skolnick, Christian) - 4:52
13. Raging Waters (Souza, Peterson) - 4:41
14. Disciples of the Watch (Billy, Peterson, Skolnick) - 5:15
Τα μέλη των Testament
Οι μουσικοί οι οποίοι ηχογράφησαν το "Live in London" είναι οι εξής:
Πηγές
Κατηγορία:Δισκογραφία των Testament Κατηγορία:Άλμπουμ του 2005
Μίρατς (Κότορ)
Το Μίρατς (σερβικά κυριλλικά: Мирац) είναι χωριό στα νοτιοδυτικά του Μαυροβουνίου, εντός του Δήμου του Κότορ.
Παραπομπές
Κατηγορία:Χωριά του Μαυροβουνίου Κατηγορία:Οικισμοί του Κότορ
Μορόνι Ηρακλείου
Το Μορόνι (επίσημα: Μορόνιον) είναι χωριό και έδρα ομώνυμης κοινότητας του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η απόστασή του από την πόλη του Ηρακλείου είναι 53 χιλιόμετρα.
Η κύρια ασχολία των κατοίκων είναι η ελαιοκομία και η καλλιέργεια αμπελιών. Παράγεται κυρίως λάδι. Στο χωριό υπάρχουν οι ιεροί ναοί της Αγίας Αικατερίνης και του Αγίου Γεωργίου. Στα βόρεια του χωριού σε απόσταση 1,5 χλμ. σε τοπίο κατάφυτο από ελαιώνες και βελανιδιές, σώζονται τα ερείπια του οικισμού Παλιάμα, του οποίου η εκκλησία Άγιος Χαράλαμπος διατηρείται σε καλή κατάσταση με τοιχογραφίες. Λειτουργούν νηπιαγωγείο και Δημοτικό Σχολείο. thumb|250px|Ο Ναός Παναγιάς των Αγγέλων στο Φραδιό, καθολικό παλιάς μονής των [[Φραγκισκανοί|Φραγκισκανών.]]
Ιστορικά στοιχεία
Το 1583 αναφέρεται με την ονομασία ‘’Moroni Catto’’ με 120 κατοίκους και ‘’Moroni Apano’’με 49 κατοίκους.
Την περίοδο της Τουρκοκρατίας κατοικούνταν αποκλειστικά από Τούρκους, το 1834 από 30 οικογένειες και το 1881 από 287 Τούρκους.
Δείτε επίσης: Κοινότητα Μορονίου
Οικισμοί που δεν υφίστανται πια
Ο οικισμός Παλιάμα αναφέρεται το 1583 Pagliama με 6 κατοίκους (Καστροφύλακας, Κ 103) και ε όλες τις άλλες απογραφές ως το 1928 με 37 κατοίκους.
Στα νοτιοδυτικά του χωριού Μορόνι σε απόσταση 1 χλμ. σώζονται τα ερείπια του οικισμού Φραδιό. Ο οικισμός δεν αναφέρεται σε παλαιές απογραφές, ούτε το 1881 αλλά στο δήμο Αμπελούζου το 1900 με 330 κατοίκους (Νουχάκη, Χωρογραφία, 126). Φαίνεται ότι το Φραδιό εγκαταλείφθηκε πριν από μερικές δεκαετίες.
Παραπομπές
Μορονι Μορονι Κατηγορία:Δήμος Φαιστού
Αδέσποτα σκυλιά
Τα Αδέσποτα σκυλιά (Straw Dogs) είναι ταινία του 1971 του σκηνοθέτη Σαμ Πέκινπα και πρωταγωνιστές τον Ντάστιν Χόφμαν και την Σούζαν Τζωρτζ. Είναι ένα σκοτεινό, ψυχολογικό δράμα καθημερινότητας βασισμένο στο μυθιστόρημα του Γκόρντον Γουίλιαμς με τίτλο Η πολιορκία της φάρμας του Τρέντσερ (αγγλ. The Siege of Trencher's Farm). Είναι ταινία αμφισβητούμενη μέχρι σήμερα, λόγω των σκηνών βιασμού τις οποίες οι κριτικοί δείχνουν ως παράδειγμα για την υποτίμηση των γυναικών από τον Πέκινπα και το Χόλυγουντ. Πρωτοπαίχτηκε το ίδιο έτος μαζί με Το κουρδιστό πορτοκάλι, τον Γαλλικό σύνδεσμο και τον Επιθεωρητή Κάλαχαν, και προκάλεσε θερμές διαμάχες περί της κλιμάκωσης της βίας στον κινηματογράφο. Θεωρείται μια από τις καλύτερες ταινίες του Πέκινπα.
Πλοκή
Ο Ντέιβιντ Σάμμερ (Ντάστιν Χόφμαν), ένας συνεσταλμένος Αμερικανός μαθηματικός, καταφεύγει στην επαρχία για να ζήσει με τη νέα σύζυγό του Άμυ (Σούζαν Τζωρτζ) στο χωριό της στην Κορνουάλη της νότιας Αγγλίας. Σχεδόν αμέσως, δημιουργείται ένταση μεταξύ του ζεύγους, καθώς ο Ντέιβιντ, βυθισμένος στην ακαδημαϊκή του εργασία, παραμελεί την γυναίκα του, η οποία αρχίζει να φλερτάρει στα ντόπια μπαράκια. Σε ένα από τα μπαράκια συχνάζει και ο πρώην εραστής της, ο Τσάρλυ Βέννερ (Ντελ Χένεϋ).
Μια μέρα ο Ντέιβιντ ανακαλύπτει τη γάτα τους να κρέμεται στραγγαλισμένη από μια αλυσίδα στην ντουλάπα της κρεβατοκάμαρας. Η Άμυ απαιτεί από τον Ντέιβιντ να πάει στους ντόπιους και να μάθει ποιος το έκανε. Ο Ντέιβιντ φοβάται και προτιμάει να τους καλοπιάνει μπας και κερδίσει τη φιλία τους. Την επόμενη μέρα αυτοί τον προσκαλούν να πάνε μαζί για κυνήγι. Εκεί όμως τον ξεγελούν και τον αφήνουν μόνο του δήθεν να προσέχει μήπως περάσουν τα πουλιά, ενώ αυτοί γυρνούν κρυφά στο σπίτι του. Ο Τσάρλυ πιάνει την Άμυ, την δένει και τη βιάζει. Ένας δεύτερος χωρικός φθάνει και βάζει τον Βέννερ να την κρατάει κάτω ενώ αυτός τη βιάζει.
Μετά από αρκετές ώρες, ο Ντέιβιντ αν και αργά συνειδητοποίησε την μπλόφα και επιστρέφει το σπίτι, όπου βρίσκει τη γυναίκα του ατημέλητη και εξουθενωμένη. Αυτή δεν του λέει τίποτα. Μετά από λίγες μέρες όμως, ενώ παρευρίσκονται σε μια εκκλησία η Άμυ γίνεται έξω φρενών όταν βλέπει αυτούς την βίασαν. Ο Ντέιβιντ και η Άμυ φεύγουν από την εκκλησία και στον δρόμο για το σπίτι χτυπάνε σε τροχαίο ατύχημα τον ηλίθιο του χωριού Χένρι Νάιλς. Παίρνουν τον τραυματισμένο Νάιλς στο σπίτι τους και ο Ντέιβιντ τηλεφωνεί στο μπαρ για να αναφέρει το ατύχημα, χωρίς να ξέρει ότι το προηγούμενο βράδυ ο Νάιλς είχε βιάσει και στραγγαλίσει μια νέα κοπέλα από το χωριό, και τώρα όλοι τον ψάχνουν.
Με το τηλεφώνημά του μαρτυράει άθελά του τα ίχνη του Νάιλς. Σύντομα όλοι οι μεθυσμένοι χωρικοί, συμπεριλαμβανομένων αυτών που είχαν βιάσει την Άμυ, χτυπούν την πόρτα του σπιτιού του Σάμμερ. Ο Ντέιβιντ αρνείται να παραδώσει τον Νάιλς στον όχλο που προσπαθεί να μπει μέσα στο σπίτι. Αναγκασμένος να υπερασπιστεί το σπίτι του, ο Ντέιβιντ αρχίζει ένα πρωτοφανές ξέσπασμα βίας, που καταλήγει σε ένα όργιο δολοφονίας.
Εξωτερικοί σύνδεσμοι
Αδεσποτα σκ Αδεσποτα σκ Κατηγορία:Βρετανικές ταινίες Κατηγορία:Αγγλόφωνες ταινίες Κατηγορία:Αμερικανικές δραματικές ταινίες Κατηγορία:Βρετανικές δραματικές ταινίες Κατηγορία:Ταινίες σχετικά με σεξουαλική κακοποίηση Κατηγορία:Αμερικανικές θρίλερ ταινίες Κατηγορία:Ταινίες βασισμένες σε βρετανικά μυθιστορήματα Κατηγορία:Βρετανικές θρίλερ ταινίες Κατηγορία:Ταινίες παραγωγής ABC Motion Pictures Κατηγορία:Ταινίες γυρισμένες στην Αγγλία Κατηγορία:Ταινίες σε σκηνοθεσία Σαμ Πέκινπα
Κούμανι
Με την ονομασία Κούμανι (ή και Κούμανης) απαντώνται τα κάτωθι χωριά της Ελλάδας:
Κατηγορία:Αποσαφηνίσεις ελληνικών τοπωνυμίων
Τέρι Ίγκλετον
Έχει συγγράψει πάνω από σαράντα βιβλία, ενώ αποτελεί σημαντικό ενάντιο του Μενταμοντερνισμού καθώς και του Νέου Αθεϊσμού των Ρίτσαρντ Ντόκινς και Κρίστοφερ Χίτσενς.
Εργογραφία
Αρκετά έργα του Ίγκλετον, κυκλοφορούν στα ελληνικά:
Εξωτερικοί σύνδεσμοι
Κατηγορία:Άγγλοι συγγραφείς Κατηγορία:Άγγλοι φιλόσοφοι Κατηγορία:Άγγλοι απομνημονευματογράφοι Κατηγορία:Άγγλοι κριτικοί της λογοτεχνίας
Γραμμομοριακότητα κατά βάρος
Η γραμμομοριακότητα κατά βάρος ή molality, m, δηλώνει τον αριθμό των moles της διαλυμένης ουσίας ανά χιλιόγραμμο διαλύτη (όχι διαλύματος). Έχει μονάδες mol/kg (S.I) ή molal ή m. Η molality είναι ανεξάρτητη από τις φυσικές συνθήκες όπως η θερμοκρασία και η πίεση, αφού ορίζεται βάση της μάζας και όχι του όγκου, σε αντίθεση με τη Molarity. Για το λόγο αυτό, είναι αυτή που προτιμάται για συγκρίσεις συγκεντρώσεων διαλυμάτων, σε διαφορετικές θερμοκρασίες.
Παράδειγμα molality: διάλυμα θειικού οξέος 0.05 m σημαίνει ότι σε 1000 g νερού διαλύθηκαν 0.05 mol θειικού οξέος.
Σχετικά
Κατηγορία:Χημικές ιδιότητες
Ισοτρετινοΐνη
Η ισοτρετινοΐνη, επίσης γνωστή ως 13-cis-ρετινοϊκό οξύ και πωλείται με την επωνυμία Accutane μεταξύ άλλων, είναι φάρμακο που χρησιμοποιείται κυρίως για τη θεραπεία της σοβαρής ακμής. Χρησιμοποιείται επίσης για την πρόληψη ορισμένων καρκίνων του δέρματος (ακανθοκυτταρικό καρκίνωμα) και στη θεραπεία άλλων καρκίνων. Χρησιμοποιείται για τη θεραπεία της ιχθύωσης τύπου αρλεκίνου, μιας συνήθως θανατηφόρου δερματικής νόσου, και της ελασματοειδούς ιχθύωσης. Είναι ένα ρετινοειδές, που σημαίνει ότι σχετίζεται με τη βιταμίνη Α και βρίσκεται σε μικρές ποσότητες φυσικά στο σώμα. Το ισομερές της, η τρετινοΐνη, είναι επίσης φάρμακο κατά της ακμής.
Οι πιο συχνές ανεπιθύμητες ενέργειες είναι ξηρά χείλη (χειλίτιδα), ξηρό και εύθραυστο δέρμα και αυξημένη ευαισθησία στο ηλιακό έγκαυμα. Ασυνήθεις και σπάνιες ανεπιθύμητες ενέργειες περιλαμβάνουν μυϊκούς πόνους (μυαλγίες) και πονοκεφάλους. Η ισοτρετινοΐνη είναι γνωστό ότι προκαλεί γενετικές ανωμαλίες λόγω της ενδομήτριας έκθεσης λόγω της στενής ομοιότητας του μορίου με το ρετινοϊκό οξύ, ένα φυσικό παράγωγο της βιταμίνης Α που ελέγχει τη φυσιολογική εμβρυϊκή ανάπτυξη. Σχετίζεται επίσης με ψυχιατρικές παρενέργειες, συνηθέστερα κατάθλιψη αλλά και σπανιότερα ψύχωση και ασυνήθιστες συμπεριφορές. Άλλες σπάνιες ανεπιθύμητες ενέργειες περιλαμβάνουν την υπερόστωση και την πρόωρη σύγκλειση των επιφύσεων, οι οποίες έχουν αναφερθεί ότι είναι μόνιμες.
Η ισοτρετινοΐνη κατοχυρώθηκε με δίπλωμα ευρεσιτεχνίας το 1969 και εγκρίθηκε για ιατρική χρήση το 1982. Το 2020, ήταν το 264ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερα από 1εκατομμύρια συνταγές.
Ιατρικές χρήσεις
Η ισοτρετινοΐνη χρησιμοποιείται κυρίως για σοβαρή κυστική ακμή και ακμή που δεν έχει ανταποκριθεί σε άλλες θεραπείες. Πολλοί δερματολόγοι υποστηρίζουν επίσης τη χρήση του για τη θεραπεία μικρότερης βαρύτητας ακμής που αποδεικνύονται ανθεκτική σε άλλες θεραπείες ή που προκαλούν σωματικές ή ψυχολογικές ουλές. Η ισοτρετινοΐνη δεν ενδείκνυται για τη θεραπεία της προεφηβικής ακμής και δεν συνιστάται σε παιδιά ηλικίας κάτω των 12 ετών.
Είναι επίσης κάπως αποτελεσματική για την πυώδη ιδραδενίτιδα και ορισμένες περιπτώσεις σοβαρής ροδόχρου ακμής. Μπορεί επίσης να χρησιμοποιηθεί για να βοηθήσει στη θεραπεία της ιχθύωσης αρλεκίνου, της ελασματώδους ιχθύωσης και χρησιμοποιείται σε περιπτώσεις μελαγχρωματικής ξηροδερμίας για την ανακούφιση από κερατώσεις. Η ισοτρετινοΐνη έχει χρησιμοποιηθεί για τη θεραπεία της εξαιρετικά σπάνιας κατάστασης προοδευτική οστεοποιός ινοδυσπλασία. Χρησιμοποιείται επίσης για τη θεραπεία του νευροβλαστώματος, μιας μορφής καρκίνου των νεύρων.
Η θεραπεία με ισοτρετινοΐνη έχει επίσης αποδειχθεί αποτελεσματική έναντι των κονδυλωμάτων των γεννητικών οργάνων σε πειραματική χρήση, αλλά σπάνια χρησιμοποιείται για αυτήν την ένδειξη, καθώς υπάρχουν πιο αποτελεσματικές θεραπείες. Η ισοτρετινοΐνη μπορεί να αντιπροσωπεύει μια αποτελεσματική και ασφαλή εναλλακτική συστηματική μορφή θεραπείας για τα επίμονα κονδυλώματα του τραχήλου της μήτρας. Στις περισσότερες χώρες αυτή η θεραπεία δεν είναι προς το παρόν εγκεκριμένη και χρησιμοποιείται μόνο εάν άλλες θεραπείες αποτύχουν.
Περιορισμός συνταγογράφησης
Η ισοτρετινοΐνη είναι τερατογόνος. Υπάρχει περίπου 20-35% κίνδυνος για συγγενείς ανωμαλίες σε βρέφη που εκτίθενται στο φάρμακο in utero και περίπου το 30-60% των παιδιών που εκτίθενται στην ισοτρετινοΐνη προγεννητικά έχει αναφερθεί ότι εμφανίζουν νευρογνωστική εξασθένηση. Εξαιτίας αυτού, υπάρχουν αυστηροί έλεγχοι σχετικά με τη συνταγογράφηση ισοτρετινοΐνης σε γυναίκες που μπορεί να μείνουν έγκυες και σε γυναίκες που μένουν έγκυες ενώ λαμβάνουν ισοτρετινοΐνη συνιστάται σθεναρά να τερματίσουν την εγκυμοσύνη τους.
Στις περισσότερες χώρες, η ισοτρετινοΐνη μπορεί να συνταγογραφηθεί μόνο από δερματολόγους ή ειδικούς γιατρούς. Ορισμένες χώρες επιτρέπουν επίσης περιορισμένη συνταγογράφηση από γενικούς ιατρούς και οικογενειακούς γιατρούς. Στο Ηνωμένο Βασίλειο και την Αυστραλία, η ισοτρετινοΐνη μπορεί να συνταγογραφηθεί μόνο από ή υπό την επίβλεψη ενός συμβούλου δερματολόγου. Επειδή η σοβαρή κυστική ακμή έχει τη δυνατότητα να προκαλέσει μόνιμες ουλές σε σύντομο χρονικό διάστημα, οι περιορισμοί στην πιο άμεση διαθεσιμότητά της έχουν αποδειχθεί αμφιλεγόμενοι. Στη Νέα Ζηλανδία, η ισοτρετινοΐνη μπορεί να συνταγογραφηθεί από οποιονδήποτε γιατρό, αλλά επιδοτείται μόνο όταν συνταγογραφείται από επαγγελματικά εγγεγραμμένο γενικό ιατρό, δερματολόγο ή νοσηλευτή.
Παρενέργειες
Όλο και υψηλότερες δόσεις θα οδηγήσουν σε υψηλότερη τοξικότητα, παρόμοια με την τοξικότητα της βιταμίνης Α. Οι ανεπιθύμητες ενέργειες περιλαμβάνουν:
Πιθανές μόνιμες επιπτώσεις
Η ισοτρετινοΐνη μπορεί να σταματήσει την ανάπτυξη των μακρών οστών σε νέους που εξακολουθούν να αναπτύσσονται. Η πρόωρη σύγκλειση των επιφύσεων μπορεί να συμβεί σε άτομα με ακμή που λαμβάνουν συνιστώμενες δόσεις Accutane.
Η ισοτρετινοΐνη είναι γνωστό ότι προκαλεί δυσλειτουργία του μεϊβομιανού αδένα που προκαλεί επίμονη κερατοεπιπεφυκίτιδα (ξηροφθαλμία). Τα προβλήματα με τους μεϊβομιανούς και τους σιελογόνους αδένες είναι πιθανό να οφείλονται στη μη εκλεκτική απόπτωση των κυττάρων των εξωκρινών αδένων. Έχει αναφερθεί ότι η μειωμένη νυχτερινή όραση επιμένει σε ορισμένα άτομα μετά τη διακοπή της θεραπείας με ισοτρετινοΐνη.
Σεξουαλικές
Η ισοτρετινοΐνη σχετίζεται επίσης με σεξουαλικές παρενέργειες, συγκεκριμένα στυτική δυσλειτουργία και μειωμένη λίμπιντο. Τον Οκτώβριο του 2017, η MHRA του Ηνωμένου Βασιλείου εξέδωσε μια Ενημέρωση για την Ασφάλεια Φαρμάκων στους γιατρούς ως απάντηση σε αναφορές για αυτά τα προβλήματα. Αυτό ήταν ως απάντηση σε μια ανασκόπηση της ΕΕ, που δημοσιεύθηκε τον Αύγουστο του 2017, η οποία αναφέρει ότι μια εύλογη φυσιολογική εξήγηση αυτών των παρενεργειών «μπορεί να είναι η μείωση της τεστοστερόνης στο πλάσμα». Η ανασκόπηση ανέφερε επίσης ότι «οι πληροφορίες του προϊόντος θα πρέπει να ενημερωθούν ώστε να περιλαμβάνουν τη «σεξουαλική δυσλειτουργία συμπεριλαμβανομένης της στυτικής δυσλειτουργίας και της μειωμένης λίμπιντο» ως ανεπιθύμητη ενέργεια με άγνωστη συχνότητα». Έχουν επίσης αναφερθεί διαταραχές της σπερματογένεσης, όπως η ολιγοσπερμία.